title: Οι ηθικές απολαβές ως υποκινητικός παράγοντας των παρόχων δημοσίων υπηρεσιών - Η δυναμική των κινήτρων παροχής δημοσίων υπηρεσιών- Public Service Motivation
title: The moral incentives as a motivating factor of public service providers - The dynamics of public service motivation
titleType: AlternativeTitle
Creators: name: Μαστρογιαννοπούλου, Σοφία
Publisher: name: Πανεπιστήμιο Δυτικής Αττικής
Year: 2023
Subjects: Κίνητρα παροχής δημόσιας υπηρεσίας
Εσωτερικά κίνητρα
Δημόσιες υπηρεσίες
Δημόσιες αξίες
Κλίμακα Perry
Παρακίνηση εργαζομένων

description: Οι δημόσιες υπηρεσίες αποτελούν τη ραχοκοκαλιά της οργάνωσης κάθε σύγχρονης κοινωνίας, παρέχοντας βασικά αγαθά και υπηρεσίες που συμβάλλουν στην ευημερία των πολιτών. Ωστόσο, η αποτελεσματικότητα των δημόσιων υπηρεσιών μπορεί να επηρεαστεί από τα κίνητρα και τις συμπεριφορές των ατόμων που τις παρέχουν (Perry &amp; Hondeghem, 2008). Ενώ τα οικονομικά κίνητρα χρησιμοποιούνται συνήθως για την παρακίνηση των εργαζομένων, υπάρχει μία αυξανόμενη αναγνώριση της σημασίας των ηθικών κινήτρων στην απόδοση και τα αποτελέσματα (Brewer &amp; Selden, 1998). Τα ηθικά κίνητρα, τα οποία αναφέρονται στην εσωτερική παρακίνηση να κάνουμε αυτό που είναι σωστό, μπορούν να αποτελέσουν ισχυρό μοχλό παροχής δημόσιας υπηρεσίας, οδηγώντας σε βελτιωμένη ποιότητα υπηρεσιών, αυξημένη εμπιστοσύνη του κοινού και μεγαλύτερη κοινωνική συνοχή (Moynihan &amp; Pandey, 2007a). Με την παρούσα διατριβή επιθυμούμε να διερευνήσουμε την έννοια της παρακίνησης, εξειδικεύοντας στον εννοιολογικό σχηματισμό του Public Service Motivation (PSM), δηλαδή στα κίνητρα που παρακινούν τους εργαζόμενους σε τομείς που παρέχουν δημόσιες υπηρεσίες, υπό αντίξοες πολλές φορές συνθήκες, να υπηρετούν το δημόσιο συμφέρον. Ως έννοια, το PSM, συνδέεται συνήθως με την εργασία στον δημόσιο τομέα. Μπορεί όμως να υπάρχει και σε οργανισμούς του ιδιωτικού τομέα. Για παράδειγμα, ένας υπάλληλος μπορεί να υποκινείται από την επιθυμία του να αφήσει το θετικό του αποτύπωμα στην κοινωνία, ακόμα και εάν η εργασία του δεν είναι άμεσα συνδεδεμένη με την αποστολή του δημοσίου τομέα. Επίσης, μπορεί να παρακινείται από μία αίσθηση κοινωνικής ευθύνης ή ηθικής υποχρέωσης να κάνει το σωστό προς όφελος όλων των εμπλεκομένων μερών, όπως είναι οι πολίτες, οι υπάλληλοι αλλά ακόμα και το περιβάλλον. Τα υψηλά επίπεδα PSM μπορεί επίσης να ενισχύσουν την ανθεκτικότητα του εργατικού δυναμικού να αντιμετωπίσει τις προκλήσεις, ελαχιστοποιώντας τον αντίκτυπο άλλων συνθηκών και παραγόντων. Επομένως, ενώ το PSM μπορεί να συνδυάζεται ενδόμυχα με την εργασία στον δημόσιο τομέα, μπορεί να υπάρχει και στον ιδιωτικό τομέα, είτε ως ατομικό χαρακτηριστικό είτε ως αξία που προάγεται από την οργανωσιακή κουλτούρα της επιχείρησης (Σαχινίδης, A). Στο πρώτο κεφάλαιο της παρούσας διπλωματικής εργασίας θα αναλύσουμε την έννοια της παρακίνησης και τα χαρακτηριστικά της. Στο δεύτερο κεφάλαιο γίνεται σύντομη αναφορά στην έννοια των κινήτρων και τον διαχωρισμό τους. Μεγαλύτερο μέρος του κεφαλαίου θα αφιερώσουμε στον ρόλο των εσωτερικών κινήτρων. Το τρίτο κεφάλαιο εξειδικεύεται στον εννοιολογικό σχηματισμό του Public Service Motivation (PSM) -Κίνητρα Παροχής Δημοσίων Υπηρεσιών (ΚΠΔΥ). Στο τέταρτο κεφάλαιο γίνεται σύντομη αναφορά στις έννοιες των δημοσίων υπηρεσιών και του δημοσίου τομέα καθώς ο εννοιολογικός σχηματισμός PSM «γεννήθηκε» από αυτές τις έννοιες. Στο πέμπτο κεφάλαιο γίνεται αναφορά στις δημόσιες αξίες και τη συσχέτισή τους με το PSM. Στο έκτο κεφάλαιο παρατίθενται οι ερευνητικές προσεγγίσεις με τη μέθοδο της βιβλιογραφικής ανασκόπησης. Καταλήγοντας, αναφερόμαστε σε προτάσεις για την πρακτική εφαρμογή των θεωρητικών προσεγγίσεων του PSM και στα συμπεράσματα της παρούσας μελέτης.